  Майя Бывальцева Выль ар праздникъёс дыръя, 2020-тӥ арысь 30-тӥ толсурысен 2021-тӥ арысь 10-тӥ толшорозь, Удмуртиысь туризмъя объектъёсын 35 сюрслэсь трос адями шутэтскиз. Со сярысь элькун тӧролэн но кивалтэтлэн пресс-службазы ивортӥз. Тол Бабайлэн юртъераз 14 сюрс 500-лэсь трос адями вуылӥз. Юкаменск ёросысь «Княжий двор» усадьбае 4 сюрс 600 адями ветлӥз. 1 сюрс 700 туристъёс Грак ёросысь Баба Яга дорын шутэтскизы. Туристъёсын ужась команиос тужгес трос Ижкарын, озьы ик соослэн лыдзы Вотка, Сарапул, Можга, Кизнер, Пичи Пурга, Дэбес ёросъёсын йылӥз Кунокуаослэн но лыдзы будэ. 2020-тӥ арын соос 164 пусъемын вал, отын оглом 5 сюрс 733 инты. Кылем арын Удмуртиын «ДаУР!» квестысь 100 учкымон интыосты «Яндекс» но «Гугл» картоаосазы пыртӥзы. Туризмъя 27 выль объектъёс кылдтӥзы, соос пӧлын Кияса ёросысь Уддяди гуртын куиськисьлы Зоя Мазитовалы сӥзем музей, Сарапулын ёросын «Непряхинскик горшки» гончарной мастрерской, Яр ёросысь шутэтскон базаын пыласькон инты. 2020-тӥ арын элькунын 98 паркъёс, пӧйшуран но чорыган 48 объектъёс, гурт туризмъя 83 объектъёс, шулдыръясськонъя 146 объектъёс, 15 санатроийёс, 39 пансионатъёс, 16 турбазаос, куинь кемпингъёс ужазы. Удмуртиын 39 выль турмаршрутъёс кылдытӥзы, оглом куноосты пумитанъя 221 программа быдэсъяське. Тодэ вайытом, 2020-тӥ арын Удмуртиен 334 сюрслэсь трос туристъёс тодматскизы. Тегъёс: Туризм Ижкар Удмуртия праздникъёс Удмуртиысьтуризм  